[{"text_idx": "#000000", "text": "Hea une saladused, mis asuvad sinu toidulaual"}, {"text_idx": "#000001", "text": "Hea ning kosutava une vajalikkusest ja meeldivusest ei pea ilmselt palju ko\u0303nelema. Usutavasti on pea igau\u0308ks kogenud seda tunnet, kui seljataga on kas katkendliku unega vo\u0303i sootuks uneta o\u0308o\u0308. Tunne on u\u0308sna nadi \u2013 pea vo\u0303ib valutada vo\u0303i ringi ka\u0308ia, tuju on kehv, kogu aeg oled justkui pingul. Ka uneteadlased toovad va\u0308lja, et unevo\u0303la ehk unedeprivatsiooni tagaja\u0308rjel to\u0303useb frustratsiooni tase ning ilmnevad to\u0303ena\u0308oliselt ka ebameeldivad fu\u0308u\u0308silised su\u0308mptomid, nagu lihas- ja peavalu, iiveldus ja va\u0308heneb mo\u0303tteto\u0308o\u0308vo\u0303imekus."}, {"text_idx": "#000002", "text": "Unest, selle olulisusest, su\u0308gava une faasidest ja hea o\u0308o\u0308une saavutamise nippidest oleme oma blogis ka varasemalt kirjutanud. Kuna teema on aga aktuaalne, eriti pa\u0308rast mo\u0303nevo\u0303rra kaootilist suvepuhkust taas to\u0308o\u0308- ja koolirutiini naastes, siis jagame veelgi ha\u0308id nippe, kuidas igau\u0308ks saab ise toetada oma head und, tugevdades sellega nii oma vaimset vo\u0303imekust kui ka immuunsu\u0308steemi. On teada-tuntud to\u0303de, et hea, o\u0303nneliku ning terve elu vo\u0303ti peitub suurel ma\u0308a\u0308ral meie toidulaual. Seega \u2013 mida su\u0308u\u0308a (ja mitte su\u0308u\u0308a) ning juua (ja mitte juua), et oma und toetada?"}, {"text_idx": "#000003", "text": "5 lihtsat toitumissoovitust, mille abil parandada oma unekvaliteeti"}, {"text_idx": "#000004", "text": "Inimene on tervik ning iga valik mo\u0303jutab kas otseselt vo\u0303i kaudselt kogu su\u0308steemi. Otsus teha o\u0303htul mo\u0303nus jalutuska\u0308ik hoiab keha toonuses, ent toodab ka ajus o\u0303nnehormoone ja tagab to\u0303ena\u0308oliselt parema une. Diivanil sotsiaalmeedias skrollimine tekitab aga vastupidiselt nii fu\u0308u\u0308silist kui ka vaimset va\u0308simust, a\u0308revust ning tekitab isu emotsionaalsete ampsude ja\u0308rele, et kehas vallanduvat ebamugavustunnet kompenseerida."}, {"text_idx": "#000005", "text": "U\u0308hisosa une ja toitumise vahel on tegelikult va\u0308ga suur: une kvaliteet mo\u0303jutab meie toiduvalikuid ja toiduvalikud mo\u0303jutavad omakorda und. Kui uni on olnud kehv vo\u0303i kogetakse suisa kroonilist unevaegust, siis haaratakse to\u0303ena\u0308olisemalt suhkru- ja rasvarikaste toitude ja\u0308rele. Samas mo\u0303jutavad just o\u0303htused toitumisharjumused, eeska\u0308tt enne magamaminekut so\u0308o\u0308dud toit, une kestust ja kvaliteeti. La\u0308heme aga konkreetsemaks!"}, {"text_idx": "#000006", "text": "Hiliso\u0303htu ta\u0308hendab antud kontekstis seda, et viimane suurem eine vo\u0303iks olla soovitavalt 4, aga va\u0308hemalt 2 tundi enne enne und. Ka sellisel juhul vo\u0303iks toit olla vo\u0303imalikult kerge, st mitte raskesti seeditav (nt punane liha) ega rasvane. See soovitus tuleneb sellest, et raske toidu puhul hakkab keha suures osas ainult selle seedimisega tegelema, eirates mo\u0303istusega saadetud so\u0303numit, et nu\u0308u\u0308d vo\u0303iks hakata magama ja\u0308a\u0308ma. Ehk on paljud kogenud omal nahal, et ta\u0308is ko\u0303huga on va\u0308ga raske magama ja\u0308a\u0308da (gaasid, puhitused, lihtsalt \u201eraske\u201c olek). Eelnevale lisab veel kaalu, et kui toit on seeditud, siis sealt on vabanenud toitained, mis annavad meile energiat juurde, misto\u0303ttu vo\u0303ib su\u0308gavalt uinumisele veelgi enam aega kuluda. Ja isegi kui o\u0303htul on mo\u0303nusalt ta\u0308is ko\u0303ht toonud rammestuse ja une, siis o\u0308o\u0308 jooksul toimuv seedimisprotsess vo\u0303ib hakata sind ikkagi u\u0308les a\u0308ratama ehk mo\u0303nus uni saab korduvalt katkestatud ja hommikune olemine ei pruugi olla ko\u0303ige va\u0308rskem. Kes kahtleb, see katsetagu!"}, {"text_idx": "#000007", "text": "Ja a\u0308ra joo alkoholi va\u0308hemalt paar tundi enne uinumist. Selle osas, kas ka vaid u\u0308ks klaas punast veini mo\u0303jub unele ha\u0308sti vo\u0303i halvasti, pole teadlased sajaprotsendiliselt veel u\u0308hele meelele jo\u0303udnud. U\u0308ldine ning u\u0308hene arusaam on aga see, et alkoholi liigtarvitamine mo\u0303jub unele (ja tervisele laiemalt) halvasti. Alkohol ku\u0308ll lo\u0303o\u0303gastab meeli ja mo\u0303jub uimastavalt-uinutavalt, ent une kvaliteet siiski kannatab ja organism ei puhka end korralikult va\u0308lja ega suuda taastada vajalikke rakke. Kindla peale minek on see, kui juua o\u0303htul hoopis midagi sooja ja rahustavat, na\u0308iteks sooja (taimset) piima. Samuti sobivad paljud taimeteed, nt kummel, naistepuna, pa\u0308rnao\u0303ietee. Levinud on ka piparmu\u0308nditee joomine, ent siinkohal tasub meeles hoida, et tee peaks olema lahjemapoolsem. Kui lasta teel to\u0303mmata kauem kui 30 sekundit, muutub piparmu\u0308ndi mo\u0303ju hoopis ergutavaks. Samuti vo\u0303iks mo\u0303nusa joogi a\u0308ra juua tund-paar enne magamaminekut."}, {"text_idx": "#000010", "text": "Sageli takistab magamaja\u0308a\u0308mist u\u0308ldine ko\u0303rge a\u0308revuse tase. Ka asjaolu, et und ei tule ega tule, vo\u0303ib omakorda a\u0308revust suurendada. U\u0308ldises elustiilis vo\u0303iks kindlasti selle muudatuse teha, et hoiduda ko\u0303ikvo\u0303imalikest a\u0308revatest (negatiivsetest) uudistest va\u0308hemalt paar tundi enne magamaja\u0308a\u0308mist. Pigem loe raamatut, kuula muusikat, tegele rahulikumat laadi loomingulise tegevusega, veeda aega pere, so\u0303prade, lemmikloomadega. Tiibeti meditsiinist leiab aga vihjeid, kuidas ka toiduga saab a\u0308revust maandada ja u\u0308hes sellega luua soodsad vo\u0303imalused kosutavaks o\u0308o\u0308uneks."}, {"text_idx": "#000012", "text": "Tiibeti meditsiini ja\u0308rgi aitab erinevate vu\u0308rtside mo\u0303o\u0303dukas tarvitamine tasakaalustada a\u0308revust, keha maandada ja soojendada. Katsetada vo\u0303ib nt kaneeli, kardemoni, nelgi, muskaatpa\u0308hkli, ingveri, kurkumi, ko\u0308o\u0308mnete ja apteegitilliga. Kindlasti kuula siinkohal oma maitsemeelt \u2013 vu\u0308rtsid, mille maitse ikka kohe u\u0308ldse ei istu, ei ta\u0308ida ka oma u\u0308lesannet ehk ei tekita ka mo\u0303nusat rahutunnet, mis aitaks une eel lo\u0303o\u0303gastuda."}]